laion/Wikipedia-Exotic huggingface dataset:
Ann Marksoo

Ann Marksoo (20. september 1930 Tartu – 5. aprill 2023) oli eesti geograaf, TÜ geograafia instituudi emeriitprofessor. Aastal 1954 lõpetas ta Tartu Riikliku Ülikooli. Aastast 1954 oli ta samas õppejõud, hiljem dotsent ja 1984–1992 majandusgeograafia kateedri juhataja. Ta on peamiselt uurinud Eesti asustuse süsteemset arengut ja linnastumist. Aastail 1985–1990 oli ta Eesti Geograafia Seltsi asepresident. Ta oli Õpetatud Eesti Seltsi (ÕES) liige. 1996 Tartu Ülikooli suur medal 2005 Tartu Ülikooli aumärk 2008 Valgetähe IV klassi teenetemärk Ann Marksoo on Aliise Moora ja Harri Moora tütar. "Tartu Ülikooli suure medali kavalerid". Tartu Ülikool. Vaadatud 4.12.2022. "Tartu Ülikooli aumärgi kavalerid". Tartu Ülikool. Vaadatud 8.12.2022.
Võhmetu

Võhmetu on küla Lääne-Viru maakonnas Tapa vallas. Võhmetu-Lemküla kaitseala Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Vistla

Vistla on küla Lääne-Viru maakonnas Tapa vallas. Vistlas asub Porkuni lahingus hukkunute memoriaal. Sealsest puuraugust on pärit Koigi kihistiku neostratotüüp. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Vistla Porkuni lahingus hukkunute ühishaud Eesti monumentide e-kataloog "Stratigraafia terminoloogia". Originaali arhiivikoopia seisuga 27. jaanuar 2022. Vaadatud 13. septembril 2020.
Vojvodina lipp

Vojvodina lipp on Serbia lipuvärvides trikoloor, kuid keskmine laid on palju laiem. Sellel olevad kolm kollast tähte sümboliseerivad Vojvodina kolme osa: Bačkat, Banaati ja Sremi. Lipp on kasutusel alates 24. veebruarist 2004.
Moraaliteoloogia

Moraaliteoloogia mõistet kasutavad peamiselt katoliku kiriku teoloogid Jumalaga seotud eetika küsimustele vastamiseks. Inglise keeles on moraaliteoloogia asemel mõisteühend teoloogiline eetika (theological ethics).
Alglood

"Alglood" on Toora esimese raamatu "Genesis" (sündimine, tekkimine; Moosese raamat). 1.–11. peatüki pealkiri. Alglood jaotuvad: maailma ja inimese loomine, pattulangemine (vt algpatt), veeuputus. "Genesises" on kokku pandud kaks erinevat loomislugu, millest teine on iidsem ja pärineb sumeri-akkadi mütoloogiast, mis hiljem sobitatud Jahveh' usundiga. Esimene lugu on hilisem ja enam mitte nii mütoloogilise kuuega. Samuti mitmed teised lood (nt veeuputuslugu jm) on kokku pandud erinevate allikate põhjal, mida teoloogid kutsuvad näiteks "Jahvistlik allikas", "Elohistlik allikas", "Preestrikoodeks". Suuremal-vähemal määral on redaktoritel õnnestunud need allikad üksteisega põimida, kuid kohati on näha, et see põimimine on olnud väga kohmakas ja seetõttu on nende allikate vahel näha ka vastuolusid (nt ühe loo järgi võtab Noa laeva nii ja niipalju loomi ja teise allika järgi kasutab hoopiski teistsugust valimit).
Veeuputus

Veeuputus on müütides kujutatav sündmus, kui elukõlblik maismaa osaliselt või täielikult veega kattub. Veeuputuse motiiv on Uku Masingu väitel levinud erinevates vormides kõikide vanamaailma kultuurrahvaste legendides. Usundiloos on tuntud suur veeuputus piiblis, milles hävis enamik elusolenditest ja inimkonna päästjaks osutus laevnik Noa.
2 Pallas

2 Pallas ehk Pallas (sümbol: ) on asteroid. Asteroidide vöös on Pallas massiivsuselt kolmas objekt, ning moodustab selle massist 7%. Asteroidi avastas 28. märtsil 1802 Heinrich Wilhelm Olbers. Enne seda oli asteroididest avastatud ainult Ceres, mida praegu kvalifitseeritakse kääbusplaneediks. Avastaja Olbers andis taevakehale ka nime. Algul nimetati nii Pallast, Cerest, Junot kui ka Vestat planeetideks. Kui aga hakati avastama massiliselt asteroide, hakati ka neid taevakehi asteroidideks lugema (Ceres arvatakse nüüd kääbusplaneetide hulka). Pallas on Päikesesüsteemi suurim objekt, mida pole kunagi uurinud kosmoseaparaat. Pallas on asteroidivöö suuruselt kolmas objekt. Ruumalalt on see on umbes asteroidi 4 Vesta suurune (pole teada, kui täpselt), kuid Pallase mass on märgatavalt väiksem. Pallase dünaamilised omadused on nii suure objekti kohta ebatavalised. Pallase orbiit on tugevalt kallutatud ning mingil määral ekstsentriline. Lisaks on selle pöörlemistelg väga kõrge nurga all, ligikaudu 60° (hinnanguliselt 56° kuni 81°). See tähendab, et igal Pallase suvel ja talvel on nii ööd kui ka päevad võrdsed umbes maakera aastaga. Pallase pöörlemissuuna suhtes pole veel üksmeelele jõutud. Viimaste valguskurvide analüüside järgi osutavad poolused 10° ebamäärasusega ekliptiliste koordinaatide (β, λ) = (−12°, 35°) ehk (43°, 193°) suunas. Seega on telje kallakud vastavalt 57° ja 65°. "Pallas Asteroid Facts & Information". The Nine Planets. Vaadatud 31. detsembril 2022. "See asteroid 2 Pallas at its best during August 2016". Astronomy Now. Vaadatud 31. detsembril 2022. "Origins and evolution of asteroid (2) Pallas". Astrophysics Data System. Vaadatud 31. detsembril 2022.
Põhiseadus

Põhiseadus ehk konstitutsioon määrab ära riigi korralduse ning inimeste õigused ja kohustused. Põhiseadust kõikidel riikidel pole. Näiteks Suurbritannias asendab seda mitu seadust. Konstitutsioon ehk põhikord on ka riikliku korralduse printsiibid ning inimeste õigused ja kohustused olenemata sellest, kas nad on põhiseadusena sätestatud. Põhiseadus sätestab, kuidas riiki valitsetakse, kuidas toimub seadusandlus ning kuidas võim on jaotatud ja piiratud. Põhiseadus seisab kõrgemal kõigist teistest seadustest. Põhiseaduse olemasolu teeb põhikorra kergesti haaratavaks ja arusaadavaks. Demokraatlikes riikides peetakse põhiseadust Jean-Jacques Rousseau mõttes ühiskondlikuks lepinguks kodanike vahel: valitsus saab võimu rahvalt, mitte monarhilt ega parlamendilt ning teda piiravad inimõigused. Enamiku riikide õigusaktide normihierarhiates asub põhiseadus kõige kõrgemal kohal (seda asjaolu sõnastatakse mõnikord ka nii, et põhiseadus on teiste seaduste suhtes ülimuslik). Põhiseadus annab aluse ja volitusnormid madalama taseme õigusaktide (näiteks seaduste) kehtestamiseks. Seetõttu peavad madalama taseme õigusaktid olema kooskõlas põhiseadusega. Sellise kooskõla üle teostavad järelevalvet põhiseaduskohtud. Põhiseadusparanduste tegemise protseduur on tavaliselt keerukam ja raskemini läbitav kui tavaliste seaduste kehtestamise protseduur. Vanim praeguseni kehtiv põhiseadus on Ameerika Ühendriikide põhiseadus. Sellele järgnesid varsti Poola-Leedu aadliriigi (Rzeczpospolita) 3. mai konstitutsioon (1791) ja Prantsusmaa põhiseadus (1792). Westminsteri süsteemi järgi, mis sai alguse Inglismaalt, moodustasid Briti põhikorra kirjutamata põhiseaduslikud tavad, ülemkohtu pretsedendid, kuninglikud prerogatiivid ja tavad. Briti impeeriumi päevil toimis Salanõukogu Kohtukomitee mitmete Briti asumaade, näiteks föderaalkonstitutsiooni omavate Kanada ja Austraalia konstitutsioonikohtuna. Westminsteri süsteemis on põhiseaduse ja parlamendis vastu võetud seaduse vaheline erinevus mõnevõrra meelevaldne ning seda mõjutab rahva austus mõningate tähtsate seadusandlike aktide vastu. Näiteks parlamendis vastu võetud akte Bill of Rights ja Human Rights Act ning parlamendi loomisele eelnenud akti Magna Charta Libertatum peetakse fundamentaalsete, peaaegu põhiseaduslike õiguste ja printsiipide allikaks. Ometi ei erine need teistest parlamendis vastu võetud seadustest ning neid on sama hõlbus muuta. Ainsad esimese maailma demokraatlikud riigid, millel puudub põhiseadus, on Iisrael, Uus-Meremaa ja Suurbritannia. Milline vorm põhiseadusel ka ei oleks, seda kaitseb sageli teatud seaduslik organ, millel võib olla erinevaid nimesid, nagu "ülemkohus" või "konstitutsioonikohus" (Eestis "Riigikohus"). Eesti Vabariigi põhiseadus Eesti NSV konstitutsioon Konstitutsioonikohus Referendum Saksamaa Liitvabariigi põhiseadus Maailma konstitutsioonid Koit Laineste tõlkes
Praost

Praost on amet kirikus. EELK-s juhendab praost praostkonna vaimulike tegevust. Praosti ülesanded protestantlikus kirikus sarnanevad piiskopi omadega – praost juhendab piirkonna vaimulike ametialast ja administratiivset tegevust.
Voldemar Paavel

Voldemar Paavel (29. juuni 1919 Tartu – 12. märts 1992 Tartu) oli eesti näitleja. Aastail 1940–1947 oli Nõukogude Liidu armees. 1947. aastal alustas näitlemist Vanemuises. 1965 "Mäeküla piimamees" 1977 "Põrgupõhja uus Vanapagan" 1984 "Hundiseaduse aegu" (külatark) 1970 Eesti NSV teeneline kunstnik 1980 Tööveterani medal Tal sündis kolm tütart: Reet Paavel (sünd. 18. juulil 1953), Maie Kalaus (aastani 1974 Paavel; sünd. 22. aprillil 1951) ja Anu Paavel. Vend: maalija Louis Pavel (1915–1977)
Reet Paavel

Reet Paavel (sündinud 18. juulil 1953 Tartus) on eesti tantsija ja näitleja. 1966–1973 Tallinna Balletikool. 1982–1987 Moskva Teatriinstituudis (GITISes) näitleja-lavastaja kursusel (lõpetas cum laude). Ta on töötanud teatrites Vanemuine ja Estonia, Anatoli Vassiljevi erateatris Draamakunsti Kool, varieteedes Kaunas (Tartus) ja Viru (Tallinnas), balletikoolis Fouette, Vanalinna Hariduskolleegiumis, Kanutiaia Noortemajas näiteringi juhendajana, Kaari Sillamaa Kaunite Kunstide Koolis pedagoog-lavastajana, Tammsaare teatris lavastajana. Alates 1994. aastast juhendab ta Reet Paaveli Tantsu- ja Näitestuudiot. "Stereo" (1978), režissöör Peeter Simm "31. osakonna hukk" (1980) režssöör Peeter Urbla "Ideaalmaastik" (1980), režissöör Peeter Simm "Arabella, mereröövli tütar" (1982), režissöör Peeter Simm "Naerata ometi" (1985), režissöörid Leida Laius, Arvo Iho "Oliver!" (2003) "Cabaret" (2003) "Jane Eyre" (2013) "Desiree" (2017) Ta on eesti näitleja Voldemar Paaveli tütar ja Estonia teatri orkestri viiuldaja Maie Kalause ja Vanemuise kunagise laulja Anu Paaveli õde. Ta on olnud kaks korda abielus. Esimene abielu oli vene balletitantsijaga. Teine abielu oli ERSO metsasarvemängija Valdek Põlluga, kellega Reedal on tütar Elizabeth Paavel. Tema praegune elukaaslane on filmilavastaja Peeter Simm. IMDb: Reet Paavel Reet Paavel: "Olen jalgade peal inimene"
Maie Kalaus

Maie Kalaus (aastani 1974 Paavel; sündinud 22. aprillil 1951) on eesti viiuldaja. Ta on lõpetanud Tallinna Konservatooriumi ning mängis Estonia teatri orkestris viiulit. Tema isa oli eesti näitleja Voldemar Paavel. Tema abikaasa oli tromboonimängija ja pedagoog Heiki Kalaus.
Tugev hape

Tugev hape on hape, mis dissotsieerub vees täielikult, vastavalt võrrandile: HA(veega seotud) → H+(veega seotud) + A−(veega seotud) Mitmeprootoniliste hapete puhul (nt väävelhape) mõeldakse tugeva happe all ainult dissotsiatsiooni esimest astet: H2SO4(veega seotud) → H+(veega seotud) + HSO4−(veega seotud) Täpsema definitsiooni järgi on tugev hape hape, mille pKa < −1,74. Happe tugevus näitab ainult happe võimet loovutada vesilahuses prootonit, mitte happe söövitavust. Näiteks vesinikfluoriidhape on nõrk hape, ent on võimeline söövitama muu hulgas klaasi. Igat hapet, mis dissotsieerub enam kui 30%, peetakse tugevaks happeks. Perkloorhape HClO4 Vesinikkloriidhape HCl Vesinikbromiidhape HBr Vesinikjodiidhape HI Lämmastikhape HNO3 Väävelhape H2SO4 Floroantimonhape H[SbF6] Võluhape FSO3HSbF5 Karboraansuperhape H(CHB11Cl11) Fluoroväävelhape FSO3H Trifluorometaansulfoonhape CF3SO3H Nõrk hape Keskmise tugevusega hape Hapnikhapped 1. Hergi Karik "Üldkeemia, anorgaaniline keemia" 2. Nikolai Glinka "Üldine keemia"
Mikva

Mikva (heebrea מִקְוֶה mikvaeh, mitmuses mikvaot) on judaismis bassein, mida kasutatakse rituaalseks puhastamiseks. Mikvas pesevad end naised enne pulmi, pärast menstruatsiooni ja sünnitust. Mehed pesevad end mikvas enne judaismi pöördumist.
Sibiu

Sibiu (ungari Nagyszeben, saksa Hermannstadt) on linn Transilvaanias, tänapäeva haldusjaotuse järgi Rumeenias, Sibiu maakonna keskus. Asub Cibini jõe ääres. Linn kuulus enne Esimest maailmasõda Ungarile Austria-Ungari koosseisu ning suurema osa elanikest moodustasid sakslased ja ungarlased. Tänapäeval on 95% elanikest rumeenlased. Linnas toodetakse autoosi, elektroonikat ja tekstiiltooteid. Seal on Siemensi tehas. Sibiu oli koos Luxembourgiga 2007. aastal Euroopa kultuuripealinn. Aastatel 2000–2014 Sibiu linnapea olnud Klaus Iohannis valiti novembris 2014 Rumeenia presidendiks. Sibiu koduleht
Petrokeemia

Petrokeemia on petroloogia haru, mis uurib kivimite keemilist koostist.
Eksperimentaalne petroloogia

Eksperimentaalne petroloogia on petroloogia haru, mis üritab laboratoorseis tingimustes tekitada kivimite ja mineraalide tekketingimusi, et uurida nende moodustumisprotsesse.
Blekinge vapp

Blekinge vapp on Rootsi Blekinge ajaloolise maakonna ning praeguse Blekinge lääni vapp. Sinisel vapikilbil on kuldne tammepuu, mille tüve ümber on kolm kuldset krooni. Maakonnavapil, on vapikilbi kohal hertsogikroon. Läänivapil ei ole hertsogikrooni, kuid läänivalitsus võib vapil kasutada kuningakrooni. Blekinge oli Skånelandi maakondadest teadaolevalt ainus, millel oli härad'itele ühine pitser. Sellel oli lehtedega kaunistatud küngas, mis kõrgus lainetest ning oli kroonitud krooniga. Vapi värvid pole teada. On arvatud, et vapikilp oli sinine, lained vaheldumisi sinised ja valged ning kroon kuldne. Anders Thiseti arvates oli vapikilp punane ja küngas roheline. Pärast Blekinge üleminekut Rootsile Roskilde rahuga 1658 võeti Karl X Gustavi matuste puhul 1660 kasutusele praegune vapp, mille aluseks oli üks 15. sajandi pitser. Kolm krooni tüve ümber tähistavad Rootsi võimu. Blekinge härad'ite ja linnade vappidest on keskajast teada ainult kaks: Medelstadi ja Elleholmi vapp. Mõlemal on püha Laurentiuse röst.
Geomeetriline stiil

Geomeetriline stiil on üks Vana-Kreeka keraamika stiilidest. Geomeetriline stiil sai alguse umbes 900 aastat eKr ja seda kasutati eriti laialdaselt 8.–7. sajandil eKr. Geomeetriline stiil arenes välja Ateenas. Dekooris kasutati palju geomeetrilisi elemente, millele lisandusid hiljem stiliseeritud inim- ja loomakujutised. Esimesed inimkujutised ilmusid umbes 770. aastal eKr. Sellele perioodile oli iseloomulik väga suurte vaaside loomine.
Condoleezza Rice

Condoleezza Rice (sündinud 14. novembril 1954 Birminghamis Alabama osariigis USA-s) on Ameerika Ühendriikide poliitik. Condoleezza Rice oli George W. Bushi valitsuse riigisekretär 26. jaanuarist 2005 kuni 20. jaanuarini 2009. Ta oli sellel ametikohal esimene mustanahaline naine, teine mustanahaline (pärast Colin Powelli) ja teine naine (pärast Madeleine Albrighti). Aastatel 1989–1991 oli ta George H. W. Bushi nõunik Nõukogude Liidu ja Ida-Euroopa asjades. Aastal 2000 aitas ta George W. Bushi presidendikampaanias ja sai pärast Bushi ametisseastumist riiklikuks julgeolekunõunikuks. Condoleezza Rice räägib lisaks inglise keelele hispaania, prantsuse, vene ja saksa keelt. Ajakirjanduses spekuleeriti tema võimaliku kandideerimise üle 2008. aasta presidendivalimistel. Marc Huker: Condoleezza Rice: USA on valmis mustanahalise presidendi saamiseks, EPL, 5. november 2008
Colin Powell

Colin Luther Powell (5. aprill 1937 New York – 18. oktoober 2021) oli Ameerika Ühendriikide sõjaväelane (erukindral) ja poliitik. Ta oli Ameerika Ühendriikide riigisekretär aastatel 2001–2005. 84-aastane Powell suri 2021. aasta oktoobris koroona tüsistustesse. Colin Powell valiti 1998. aastal Ameerika Filosoofiaseltsi liikmeks. "Colin Powell: Former US secretary of state dies of Covid complications". BBC News (inglise). 18. oktoober 2021, 17:10. Vaadatud 18. oktoobril 2021. Powell's life may be somewhat overshadowed by his cause of death, as he now ranks as the most prominent American to succumb to Covid-19 "Suri USA endine välisminister Colin Powell". ERR uudised. 18. oktoober 2021. Vaadatud 18. oktoobril 2021. Will Dunham. OBITUARY Colin Powell, U.S. military leader and first Black Secretary of state, dies. Reuters, 18. oktoober 2021
Ouachita mäed

Ouachita mäed on mäestik Põhja-Ameerikas. Paikneb ida-läänesuunaliselt Ameerika Ühendriikide Oklahoma ja Arkansase osariigi territooriumil. Kõrgeim tipp on Magazine (840 m).
Trapetskeere

Trapetskeere on keere, mille puhul keerme profiil on trapetsikujuline. Trapetskeeret kasutatakse kruvimehhanismides jõu ja liikumise ülekandmiseks (jõu- ja käigukeermed), suurte jõudude puhul aga mõnikord ka kinnituskeermena. Trapetskeerme nimimõõduks on keerme välisläbimõõt. ümarkeere meeterkeere tollkeere torukeere koonuskeere koonus-torukeere tugikeere täisnurkkeere
Täisnurkkeere

Täisnurkkeere on keere, mille profiil on ristkülikukujuline. Täisnurkkeeret kasutatakse peamiselt jõukeermena, kuna selle kasutegur on veidi suurem trapetskeerme omast. Täisnurkkeerme valmistamine on keeruline ning see on vastavast trapetskeermest nõrgem. Võimalusel tuleb täisnurkkeermeid vältida.
Radiaallaager

Radiaallaager on laager, mis on mõeldud vastu võtma kas ainult radiaalkoormust (silinderrull-laagrid) või nii radiaal- kui ka vähest mõlemasuunalist aksiaalkoormust (kuullaagrid). aksiaallaager radiaalaksiaallaager aksiaalradiaallaager
Radiaalaksiaallaager

Radiaallaksiaallaager on laager, mis on mõeldud vastu võtma radiaalkoormust ja ühesuunalist aksiaalkoormust. radiaallaager aksiaalradiaallaager aksiaallaager
Aksiaalradiaallaager

Aksiaalradiaallaager on laager, mis on mõeldud vastu võtma põhiliselt aksiaalkoormust, kuid talub ka mõningast radiaalkoormust. aksiaallaager radiaallaager radiaalaksiaallaager
Aksiaallaager

Aksiaallaager ehk tugilaager on laager, mis on mõeldud vastu võtma ainult aksiaalkoormust. radiaallaager aksiaalradiaallaager radiaalaksiaallaager
Vince Clarke

Vince Clarke (õieti Vincent John Martin, sündinud 3. juulil 1960 South Woodfordis Suurbritannias) on briti muusik ja laulukirjutaja. Clarke on olnud paljude edukate popbändide liige. Ta oli üks Depeche Mode'i asutajaliikmeid, kuid lahkus ansamblist pärast esimest albumit. Pärast Depeche Mode'i asutas ta ansamblid Yazoo ja Erasure. Ta on õppinud viiulit ja klaverit. Clarke oli noore popansambli peamine helilooja ja kirjutas enamiku albumi "Speak & Spell" lugudest. Peagi pärast albumi avaldamist lahkus ta bändist, kuna talle ei meeldinud võetud suund. Tema heliloojakohustuse võttis üle Martin Gore. Depeche Mode'i hilisema loomingu kohta on ta öelnud, et see on tema maitse jaoks veidi liiga tume, ent sellegipoolest hea. Seejärel moodustas Clarke koos Alison Moyet'ga dueti Yazoo, mis salvestas kaks albumit ja mitu hitti, näiteks "Don't Go" ja "Only You". Yazoo läks laiali 1983. aastal. Koos Feargal Sharkeyga salvestas Clarke hiti "Never Never". Clarke'i idee oli teha koostööd erinevate artistidega, kuid see ei saanud teoks ning ta liikus edasi, et tegelda teiste projektidega. 1985 pani ta ajakirja Melody Maker kuulutuse, millega otsis lauljat. 41. taotleja oli Andy Bell, kellega Clarke moodustaski dueti Erasure. Bändist sai Suurbritannia muusikaajaloo üks suurema müügieduga popansambleid.
Pidur

Pidur on seade, mida kasutatakse liikuva massi kiiruse kiireks vähendamiseks. ketaspidur hüdrauliline ketaspidur klotspidur kruvipidur lintpidur magnetpidur
Hüdroülekanne

Hüdroülekanne ehk hüdrauliline ülekanne on ülekanne, mis koosneb muundavast masinast (pumbast) ja sekundaarsest jõumasinast (hüdromootorist) koosnev kompleks, mis sisendvõlli kaudu antava mehaanilise töö arvel tõstab pumba abil töövedeliku potentsiaalset ja kineetilist energiat, ning muundab selle hüdromootoris uuesti mehaaniliseks tööks. Hüdraulilised ülekanded jagatakse järgmiselt: hüdrostaatilised ehk mahtülekanded; hüdrodünaamilised ehk turboülekanded.
Ian McEwan

Ian McEwan (sündinud 21. juunil 1948 Aldershotis) on Briti kirjanik. Teda peetakse oma sugupõlve üheks parimaks Briti kirjanikuks. Ta on pälvinud auhindu ja tema teoseid on tõlgitud paljudesse keeltesse. Aastal 1998 sai ta romaani "Amsterdam" eest Bookeri auhinna. "First Love, Last Rites" (1975), novellikogumik "In Between the Sheets" (1978), novellikogumik "The Cement Garden" (1978), romaan (eesti keeles "Tsementaed", Tänapäev 2000, tõlkinud Mart Kalvet) "The Comfort of Strangers" (1981), romaan "The Imitation Game" (1981), näidend "Or Shall We Die?" (1983), oratooriumi libreto "The Ploughman's Lunch" (1985), filmistsenaarium "The Child in Time" (1987), romaan "The Innocent" (1989), romaan "Sour Sweet" (1989), filmistsenaarium "Black Dogs" (1992), romaan "The Good Son" (1993), filmistsenaarium "The Daydreamer" (1994), lasteraamat "Enduring Love" (1997), romaan "Amsterdam" (1998), romaan ("Amsterdam", Huma 2001, tõlkinud Anne Lange) "Atonement" (2001), romaan ("Lepitus", Huma 2003, tõlkinud Anne Lange) "Saturday" (2005), romaan ("Laupäev", Tänapäev 2006, tõlkinud Ene-Reet Soovik) "On Chesil Beach" (2007), romaan ("Chesili rannal", Tänapäev 2010) "For You" (2008), ooperi libreto "Solar" (2010), romaan ("Päikesest", Tänapäev 2011, tõlkinud Pille Kruus) "Sweet Tooth" (2012), romaan Ian McEwani koduleht
Bad Doberan

Bad Doberan on kuurortlinn Saksamaal Mecklenburg-Vorpommerni liidumaal, Bad Doberani kreisi keskus. Asub Läänemere kaldal 15 km kaugusel Rostockist. Heiligendammi linnaosa on Saksamaa vanim merekuurort. Register of German municipalities (2022), vaadatud 7.10.2023. Bad Doberani koduleht
Martin Brundle

Martin John Brundle (sündinud 1. juunil 1959 King's Lynnis) on endine Briti Vormel 1 sõitja. Brundle osales Vormel 1 etappidel ajavahemikus 1984–1996, vahele jäid vaid aastad 1988 ja 1990. Ta on sõitnud sellistes meeskondades nagu Tyrrell, Zakspeed, Williams, Brabham, Benetton, Ligier, McLaren ja Jordan. Brundle on ka tunnustatud vormelikommentaator. Aastatel 1997–2008 töötas ta brittide ITV heaks, seejärel 2009–2011 BBC-s ning alates 2012. aastast kommenteerib ta sõite peamiselt telekanalil Sky Sports. Samuti teeb ta sõidujärgseid poodiumiintervjuusid. Brundle on ühtaegu nii endine võidusõitja, praegune vormelifanaatik kui ka väga intelligentne inimene. See kõik on teinud temast hinnatud vormelikuulsuse. Teda võetakse vormeliringkondades omainimesena ning talle antakse meeleldi ka pikki intervjuusid.
Paul Kagame

Paul Kagame (sündinud 23. oktoobril 1957) on Rwanda poliitik, 2000. aastast riigi president. Kagame on tutsi päritolu. Rwanda presidendiks sai ta 2000. aastal, mil Pasteur Bizimungu võimult kõrvaldati. 2003. aastal valiti ta ametisse tagasi 95,5-protsendilise toetusega. 2010. aastal valiti ta ametisse tagasi 93 protsendiga häältest. 28. jaanuarist 2018 on ta ühtlasi Aafrika Liidu eesistuja. President Paul Kagame under scrutiny, The Economist, 5. august 2010
Jean-Marie Le Pen

Jean-Marie Le Pen (sündinud 20. juunil 1928 Trinité-sur-Meris Bretagne'is) on Prantsusmaa poliitik. Ta oli paremäärmusliku Rahvusrinde (Front National) esimees alates partei asutamisest 5. oktoobril 1972 kuni 15. jaanuarini 2011. Jean-Marie Le Pen on Võõrleegioni veteran. Ta on osalenud sõjalistes operatsioonides Indohiinas, Egiptuses ja Alžeerias. Poliitilist tegevust alustas ta Toulouse'is üliõpilaste ühenduse juhina. Tal on kõrgkoolidiplom õigusteaduse ja poliitikateaduste alal. Ta on olnud Hariduse ja Avalike Suhete Ühingu direktor (1983–1985). Jean-Marie Le Pen oli Provence-Alpes-Côte d'Azuri regionaalnõukogu liige (1992–2000), Prantsusmaa Rahvuskogu liige (1956–1962 ja 1986–1988) ja Rahvusrinde fraktsiooni esimees Rahvuskogus (1986–1988). Ta oli Euroopa Parlamendi liige aastatel 1984–2003 ja 2004–2019. Ta tuli 2002. aasta Prantsusmaa presidendivalimiste esimeses voorus teiseks, kuid kaotas teises voorus Jacques Chiracile. 2007. aasta Prantsusmaa presidendivalimiste esimeses voorus sai ta paremuselt neljanda tulemuse 10,44% valijate toetusega. 1. mail teatas ta, et soovitab teises voorus oma valijatel mitte valima minna, sest kumbki kandidaatidest ei vääri toetust. Jean-Marie Le Peni on korduvalt kohtulikult karistatud holokaustirevisionismi eest. 2019. aastal sai ta ka süüdistuse europarlamendi nõunike palkamiseks mõeldud raha kasutamises hoopis oma erakonna töötajatele tasumiseks Prantsusmaal mahus umbes seitse miljonit eurot. Jean-Marie Le Penil on kolm tütart. Tema tütar Marine Le Pen on Euroopa Parlamendi liige ning alates 15. jaanuarist 2011 Rahvusrinde esimees. Tema tütretütar Marion Maréchal-Le Pen (sündinud 10. detsembril 1989) on 2012. aasta juunis valitud Prantsusmaa parlamendi noorim liige. Sõjateenete Rist Koloniaalmedal Mälestusmedalid (missioonidelt Indohiinas, Alžeerias ja Egiptuses) "Kes? Mis? Kus?" 2008, lk. 266 "Jean-Marie Le Pen saab süüdistuse euroraha väärkasutamises" ERR, 14. september 2019 Jean-Marie Le Peni koduleht Eestikeelne infoleht Euroopa Parlamendi kodulehel Prantsusmaad raputas poliitiline maavärin, SL Õhtuleht, 23. aprill 2002